OpenLLM-France/wikimedia huggingface dataset:
# Silver City (Nou Mèxic)

Silver City és una població dels Estats Units a l'estat de Nou Mèxic. Segons el cens del 2000 tenia 10.545 habitants.

## Demografia

Segons el cens del 2000, Silver City tenia 10.545 habitants, 4.227 habitatges, i 2.730 famílies. La densitat de població era de 401,5 habitants per km².
Dels 4.227 habitatges en un 30% hi vivien nens de menys de 18 anys, en un 44,6% hi vivien parelles casades, en un 15,4% dones solteres, i en un 35,4% no eren unitats familiars. En el 30,3% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3.
Per edats la població es repartia de la següent manera: un 25% tenia menys de 18 anys, un 11,4% entre 18 i 24, un 24,2% entre 25 i 44, un 23,1% de 45 a 60 i un 16,3% 65 anys o més.
L'edat mediana era de 37 anys. Per cada 100 dones de 18 o més anys hi havia 85,7 homes.
La renda mediana per habitatge era de 25.881$ i la renda mediana per família de 31.374$. Els homes tenien una renda mediana de 28.476$ mentre que les dones 18.434$. La renda per capita de la població era de 13.813$. Aproximadament el 17,7% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Silver City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Silver City». American Fact Finder. Oficina del Cens dels Estats Units, 12-01-2010.
# José Froilán González

José Froilán Gonzàlez (5 d'octubre del 1922 Arrecifes, Argentina - 15 de juny de 2013 Buenos Aires) va ser un pilot de curses automobilístiques argentí que va arribar a disputar curses de Fórmula 1.

## A la F1

Va debutar a la segona cursa de la història de la Fórmula 1 disputada el 21 de maig del 1950, el GP de Mònaco, que formava part del campionat del món de la temporada 1950 de F1, de la que va disputar només dues curses.
José Froilán Gonzàlez va participar en un total de vint-i-sis curses (amb 2 victòries i 15 podis) puntuables pel campionat de la F1, repartides al llarg de nou temporades a la F1, les que corresponen als anys entre 1950 i 1957 i la temporada 1960.
També va disputar i guanyar nombroses curses no puntuables pel mundial de la F1, entre les quals hi ha les 24 hores de Le Mans de l'any 1954 compartint cotxe amb Maurice Trintignant.

## Resultats a la F1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1950 | Scuderia Achille Varzi | Maserati | Maserati | GBR | MON Ret | 500 | SUI | FRA Ret | BEL | ITA | | | | - | 0 |
| 1951 | José Froilán González | Talbot-Lago | Talbot | SUI Ret | 500 | BEL 3 | | | | | | | | 3r | 24 (27) |
| 1951 | Scuderia Ferrari | Ferrari | Ferrari | | | | FRA 2 | GBR 1 | ALE 3 | ITA 2 | ESP 2 | | | 3r | 24 (27) |
| 1952 | Officine Alfieri Maserati | Maserati | Maserati | SUI | 500 | BEL | FRA | GBR | ALE | HOL | ITA 2* | | | 9è | 6.5 |
| 1953 | Officine Alfieri Maserati | Maserati | Maserati | ARG 3 | 500 | HOL 3* | BEL Ret | FRA 3 | GBR 4 | ALE | SUI | ITA | | 6è | 13.5 (14.5) |
| 1954 | Scuderia Ferrari | Ferrari | Ferrari | ARG 3 | 500 | BEL 4 | | GBR 1 | ALE 2* | SUI 2 | ITA 3* | ESP | | 2n | 25.14 (26.64) |
| 1954 | Scuderia Ferrari | Ferrari | Ferrari | | | | FRA Ret | | | | | | | 2n | 25.14 (26.64) |
| 1955 | Scuderia Ferrari | Ferrari | Ferrari | ARG 2* | MON | 500 | GBR | BEL | HOL | ITA | | | | 17è | 2 |
| 1956 | Officine Alfieri Maserati | Maserati | Maserati | ARG Ret | MON | 500 | BEL 5 | FRA Ret | | | | | | - | 0 |
| 1956 | Vandervell Products Ltd. | Vanwall | Vanwall | | | | | | GBR Ret | ALE | ITA | | | - | 0 |
| 1957 | Scuderia Ferrari | Lancia - Ferrari | Ferrari | ARG 5* | MON | 500 | FRA | GBR | ALE | PES | ITA | | | 21è | 1 |
| 1960 | Scuderia Ferrari | Ferrari | Ferrari | ARG 10 | MON | 500 | HOL | BEL | FRA | USA | GBR | POR | ITA | - | 0 |
(*) Cotxe compartit.

### Resum

| Curses: | Victòries: | Pòdiums: | Poles: | Voltes ràpides: | Punts: |
| 26 | 2 | 15 | 3 | 6 | 72.14 (77.64) |
# Rubén Suárez Del Río

Rubén Suárez Del Río (Gijón, 18 de novembre de 1975) és un futbolista asturià, que ocupa la posició de davanter.

## Trajectòria

Format al planter del Reial Oviedo, la temporada 98/99 milita a l'Oviedo B i a l'any següent és cedit a la SD Eibar. Signa grans actuacions al conjunt basc, que fan que el quadre asturià el repesque al mercat d'hivern. Fins eixe moment, el davanter havia marcat 8 gols en 18 partits.
Amb el retorn al Reial Oviedo es produeix el seu debut a la màxima categoria. Hi romandria fins al 2003, quan el club descendeix administrativament. En aquest període, no havia assolit un lloc titular, tot i gaudir de cert nombre de minuts.
Entre el 2003 i el 2006 milita a la Cultural Leonesa. Eixe any fitxa pel modest Marino de Luanco.

## Enllaços externs

* Fitxa del jugador
# Foobar

Els termes foobar (/ˈfuːbɑr/), fubar, o foo, bar, baz i qux (alternativament, quux) i de vegades norf són termes que s'utilitzen com a variables genèriques dins els llenguatges de programació, de la mateixa menera que x, y i z s'utilitzen en el llenguatge matemàtic. S'utilitzen com a variables, funcions, i ordres tipus, dels quals la identitat no té cap importància, sinó que es fan servir només per demostrar un concepte.

## Història i etimologia

La paraula foo es va originar com una paraula sense sentit els anys 30, FUBAR va aparèixer els anys 40, i l'ús de foo en un context de programació s'atribueix normalment al Tech Model Railroad Club (TMRC) del MIT als voltants 1960.

## Ús dins del codi

Els termes són utilitzats a exemples de programació, tal com Hola món se sol utilitzar per a codis d'introducció a un llenguatge. Per exemple, foo i bar poden il·lustrar una concatenació de cadenes senzilla:

## Referències

* ↑ http://www.vidyokarma.com/article.php?c=R-programming-language&page=1 Arxivat 2015-01-07 a Wayback Machine.
* ↑ «Etymology of "Foo"».

## Enllaços externs

* RFC3092 Etimologia de "Foo", tools.ietf.org
# Alcaudete

Alcaudete és un municipi de la província de Jaén que forma part de la comarca Sierra Sur, en la qual ocupa l'extrem occidental. En el terme municipal existeixen quatre entitats de població:
* Alcaudete
* Bobadilla
* Noguerones
* Sabariego.
L'activitat econòmica principal és l'agricultura i la indústria transformadora, sobretot, l'olivera. Amb menor importància, destaquen, dintre del sector industrial, la indústria conservera, els dolços i polvorons, els fruits secs, el guix i els mobles de cuina i bany.
# Campanas Baixo

Campanas Baixo (crioll capverdià Kanpanas) és una vila al nord de l'illa de Fogo a l'arxipèlag de Cap Verd. Està situada 16 kilòmetres al nord-est de São Filipe.

## Vegeu també

* Llista de nuclis de població de Cap Verd
# Taite

Taite, anomenada en assiri Taidu, va ser una de les capitals de Mitanni. Se suposa que era a la regió del riu Khabur però encara no s'ha trobat amb seguretat tot i que l'expert italià Mirjo Salvini pensa que és a Tell Hamidiya.
Des del començament del segle xiv aC era la residència temporal dels reis que van dominar la part oriental del país, mentre el rei Tushratta governava a Washukanni. Aquesta situació va durar fins potser el 1340 aC quan la intervenció del rei Subiluliuma I va eliminar la dinastia oriental.
Sota el rei Wasashatta va tornar a seu capital de Mitanni, almenys fins que els assiris la van ocupar cap a l'any 1290 aC. Adadnirari I d'Assíria va ampliar la ciutat i hi va construir canals de rec i un palau i hi va deixar algunes esteles.

## Referències

* ↑ Bryce, Trevor. El reino de los hititas. Madrid: Cátedra, 2001, p. 317-318. ISBN 8437619181.
# Si Rijigawa

Si Rijigawa –en xinès, 斯日吉嘎瓦– (8 d'octubre de 1986) és un esportista xinès que va competir en judo, guanyador d'una medalla de bronze al Campionat Asiàtic de Judo de 2011 en la categoria de –81 kg.

## Palmarès internacional

Campionat Asiàtic :
| Any | Lloc | Medalla | Categoria |
| 2011 | Abu Dabi ( Emirats Àrabs Units) | 3 | –81 kg |

## Referències

* ↑ Si Rijigawa Arxivat 2012-03-03 a Wayback Machine. en Sports-reference.com (SR/Olympic Sports) (anglès)
* ↑ Si Rijigawa en Judoinside.com (anglès)
# Juan Bregaliano

Juan Bregaliano (Montevideo, 22 de novembre de 1911 - ?) fou un boxejador uruguaià de destacada participació en els Jocs Olímpics d'estiu de 1936.
El 1936 va ser eliminat al segon assalt de la categoria dels pesos semipesats, després de perdre el combat contra el francès Jean Despeaux.

## Referències

* ↑ (anglès) Juan Bregaliano Biography and Olympic Results - Olympics at Sports-Reference.com Arxivat 2011-05-19 a Wayback Machine.
* ↑ (castellà) Nómina de todos los deportistas uruguayos que participaron en los Juegos Olímpicos entre los años 1924 y 2004 Arxivat 2010-04-18 a Wayback Machine. a Observa.com
* ↑ (castellà) Uruguay y su participación boxística en los Juegos Olímpicos' Arxivat 2016-03-03 a Wayback Machine. a boxeouruguayo.com

## Vegeu també

* Boxa als Jocs Olímpics d'estiu de 1936
* Antonio Adipe
* José Feans
* Liberto Corney
* Manuel Smoris
* Fidel Tricánico
# Ružomberok

Ružomberok és una ciutat d'Eslovàquia. Es troba a la regió de Žilina, a la vora del riu Váh.

## Fills il·lustres

* Leo Kestenberg (1882-1962), pedagog musical, pianista i escriptor.

## Història

La primera menció escrita de la vila es remunta al 1233. Aconseguí l'estatus de ciutat el 1318. El 1340 el rei Carles I admeté els drets com a ciutat i els amplià. Tanmateix, la vila deixà de créixer i quedà sota l'administració de la comarca de Likavka.
Ja al segle xix fou un dels centres del moviment nacional eslovac. Es convertí lentament en un dels actuals centres industrials i econòmics del país, sobretot després que la línia ferroviària Košice-Bohumín entrés en funcionament el 1871, quan moltes de les noves indústries aparegueren, com la producció de paper i de resina, però també la de maons (1871) o la indústria tèxtil.
El 1907, a Černová, el carrer que és part del centre de la vila, hi tingué lloc la Tragèdia de Černová, quan els habitants de la ciutat rebutjaren el nomenament del sacerdot Martin Pazúrik de Lisková en comptes del natiu Andrej Hlinka. El sacerdot nomenat no pogué traslladar-se per santificar una església acabada de construir, i els policies dispararen quatre vegades contra la gent, matant-ne 15 persones.

## Ciutats agermanades

* Děčín, República Txeca
* Česko Hlučín, República Txeca
* Srbsko Petrovec, Sèrbia
* Chorvátsko Gospić, Croàcia

## Enllaços externs i referències

* Pàgina oficial
# Fraile Muerto

Fraile Muerto és una localitat de l'Uruguai, ubicada a l'oest del departament de Cerro Largo. Té una població aproximada de 3.223 habitants, segons les dades del cens del 2004.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 2.651 | 2.468 | 2.908 | 3.214 | {{{5}}} |

## Referències

* ↑ (castellà) Fraile Muerto
# Albero (llinatge)

El llinatge dels Albero era un llinatge de rics-homes aragonesos. El seu escut d'armes és desconegut.

## Llista dels Cornel

* Lope Fortún d'Albero, present al Setge de Saraqusta (1118)
* Miguel d'Albero
* García d'Albero
* Lope d'Albero, empresonat per Rodrigo de Liçana i desencadenant de la Primera revolta nobiliària contra Jaume I d'Aragó
* Sanxa López d'Albero (filla), casada amb Pelegrín d'Atrosillo

## Referències

* ↑ «Albero, linaje de los». A: Gran Enciclopedia Aragonesa (en castellà).
* ↑ Zurita, Jerónimo. Anales de la Corona de Aragón (1562-1580) (en castellà).
Viccionari
# Can Mateu del Nen

Can Mateu del Nen és una obra de Vilassar de Dalt (Maresme) protegida com a Bé Cultural d'Interès Local.

## Descripció

Es tracta de dos edificis de planta baixa i pis amb coberta a dues vessants i carener paral·lel a la façana. Els brancals, les llindes i els ampits de les portes i finestres són de pedra.

## Història

Conjunt de dues cases: can Nen i can Delfin, de dos cossos, edificades probablement el segle xviii.

## Referències

* 1 2 «Can Mateu del Nen». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 21 desembre 2019].
# Sinilabeo yunnanensis

Sinilabeo yunnanensis és una espècie de peix cipriniforme de la família dels ciprínids que es troba a Yunnan (Xina).

## Referències

* ↑ Rendahl H. 1932. Die fischfauna der chinesischen Provinz Szetschwan. Ark. Zool. v. 24 A (pt 4). 1-134.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Taison Barcellos Freda

Taison Barcellos Freda (Pelotas, 17 de gener de 1988) és un futbolista brasiler.

## Selecció del Brasil

Va formar part de l'equip brasiler a la Copa del Món de 2018.

## Referències

* ↑ «Why Chelsea are trying to sign this brilliant Brazilian striker who BETTERED Van Basten's volley». talkSPORT. Arxivat de l'original el 2 de gener 2013.
* ↑ «Inter anuncia a contratação de Taison, e atacante está de volta ao Beira-Rio após 11 anos», 16-11-2021.
# Tigres de papel

Tigres de papel (lit. ‘Tigres de paper’) és una pel·lícula espanyola de 1977 dirigida per Fernando Colomo, autor també del guió. El primer llargmetratge del director, es tracta d'una pel·lícula de baix pressupost rodada en 20 dies però que assolí un gran èxit comercial, i fins i tot fou presentada fora de concurs, a la secció Nous Creadors, al Festival Internacional de Cinema de Sant Sebastià. No té cap connotació política tot i el títol. Suposà el debut en un llargmetratge de l'actriu Carmen Maura i és considerada una de les pel·lícules més representatives de la transició espanyola.

## Sinopsi

A Madrid, durant les eleccions generals espanyoles de 1977, Carmen i Juan són un matrimoni progre separat amb un fill de 14 anys que tot i això mantenen una relació força estreta. Mostra les limitacions i misèries de la petita burgesia progressista.

## Repartiment

* Miguel Arribas com a Alberto
* Carmen Maura com a Carmen
* Joaquín Hinojosa com a Juan
* Pedro Díez del Corral com a Nacho
* Concha Grégori com a María
* Félix Rotaeta com a Cristobal Montoto
* Juan Lombardero com a Miguel

## Premis

Medalles del Cercle d'Escriptors Cinematogràfics
| Any | Categoria | Nominat | Resultat |
| 1977 | Millor actor | Joaquín Hinojosa | Guanyador |
| 1977 | Millor guió | Fernando Colomo | Guanyador |
| 1977 | Premi revelació | Fernando Colomo Miguel Arribas | Guanyador |

### Premis Sant Jordi de Cinematografia

| Any | Premi | Resultat |
| 1978 | Millor pel·lícula | Guanyadora |

## Referències

* ↑ "Tigres de papel", un filme con escasos medios y que pretende ser revulsivo, El País, 14 de setembre d 1977
* ↑ Tigres de paper fou dit en una frase de Mao Zedong en referència a la fragilitat de l'amenaça imperialista
* ↑ 'Tigres de papel', la película de los comienzos, cadena Ser
* ↑ Tigres de papel a fotogramas.es
* ↑ «Medallas del CEC a la producción española de 1977». CEC. Arxivat de l'original el 2016-03-04. [Consulta: 15 desembre 2018].
* ↑ «"Tigres de papel" y "Lenny", premios San Jorge de cinematografía». El País [Madrid], 13-04-1978 [Consulta: 26 setembre 2015].
* ↑ EFE «Concesión de los premios San Jorge, de cine, en Barcelona». ABC. EFE [Madrid], 13-04-1978, p. 56 [Consulta: 26 setembre 2015].
# Juan Botella Ruiz-Castillo

Juan Botella Ruiz-Castillo (Madrid, 4 de gener de 1961) és un director artístic i dissenyador de producció de cinema espanyol, guanyador del Premi Goya. Va estudiar ciències econòmiques a la Universitat Complutense de Madrid, on s'especialitzà en política monetària i sector públic. Tanmateix ho deixà per dedicar-se al cinema. El 1986 fou assistent de producció a El año de las luces i el 1990 dissenyador de producció a la sèrie La mujer de tu vida. El 1992 li fou atorgat el Goya a la millor direcció artística per Belle Époque. Posteriorment ha estat director artístic de La buena estrella (1997), Los dos lados de la cama (2005), Ladrones (2007) i Ocho apellidos vascos (2014), i a les sèries de televisió Aquí no hay quien viva (2006), Cazadores de hombres (2008) i Hay alguien ahí (2009). El 2010 fou nominat amb Marta Blasco als Premis Gaudí per La dona de l'anarquista.
També ha estat dissenyador de producció a La niña de tus ojos (1998), Lágrimas negras (1998) i la sèrie Petra Delicado (1999).

## Referències

* ↑ Juan Botella Arxivat 2019-10-02 a Wayback Machine. a cineindustria.es
* ↑ Belle Époque
* ↑ La dona de l'anarquista al web de l'Acadèmia de Cinema Català

## Enllaços externs

* Web de Juan Botella
# Frailea

Frailea és un gènere de cactus globulars o cilíndriques petits natius del Brasil. Anteriorment van estar classificats en el gènere Echinocactus.

## Taxonomia

Espècies acceptades per Plants of the World Online a partir d'octubre de 2022.
* Frailea amerhauseri
* Frailea buenekeri
* Frailea buiningiana
* Frailea castanea
* Frailea cataphracta
* Frailea chiquitana
* Frailea curvispina
* Frailea friedrichii
* Frailea gracillima
* Frailea grahliana
* Frailea knippeliana
* Frailea mammifera
* Frailea perumbilicata
* Frailea phaeodisca
* Frailea pseudopulcherrima
* Frailea pumila
* Frailea pygmaea
* Frailea schilinzkyana

## Referències

* ↑ «Frailea». Tropicos.org. Missouri Botanical Garden. [Consulta: 12 juny 2013].
* ↑ «Frailea Britton & Rose». Plants of the World Online. Royal Botanic Gardens, Kew, 2022. [Consulta: 9 octubre 2022].
# Alberola

Alberola és un nucli de població pertanyent al municipi d'Os de Balaguer, a la Noguera, situat a 661 m d'alçada.
La majoria de la població es dedica a l'agricultura. El cens del 2019 donà una població de 11 habitants.
Fundat a l'edat mitjana pel trasllat del veí Vilot d'Alberola (d'origen andalusí, situat estratègicament, però de forma poc pràctica, en el cim d'un turó. Al segle xix, Alberola fou agregat al poble de Tragó de Noguera. En ser dissolt aquest el 1964, els veïns optaren per integrar-se al municipi d'Os de Balaguer.
A la rodalia s'hi troba la presa i la central hidroelèctrica de Canelles, així com gran part del seu embassament i del de Santa Anna. A la carretera a Os es troba el poblet de Tartareu, que pertany al municipi de Les Avellanes i Santa Linya.

## Referències

* ↑ Institut Cartogràfic i Geològic de Catalunya
* ↑ «Alberola». Gran Enciclopèdia Catalana. Barcelona: Grup Enciclopèdia Catalana.
* ↑ «251569 Os de Balaguer». Idescat. [Consulta: 7 agost 2020].
* ↑ «255007 Alberola». Alteraciones de los municipios en los Censos de Población desde 1842. INE. [Consulta: 7 agost 2020].
# Can Mateu

* No s'ha de confondre amb Cal Mateu.
«Can Mateu» té aquests significats:
* Can Mateu (Cabrera de Mar), masia de Cabrera de Mar (el Maresme)
* Can Mateu (Sant Boi de Llobregat), casa a la vila de Sant Boi de Llobregat (el Baix Llobregat)
* Can Mateu (Sant Feliu de Buixalleu), masia a Sant Feliu de Buixalleu (la Selva)
* Can Mateu (Tavertet), casa rural a Tavertet (Osona)
* Can Mateu del Nen, edifici a Vilassar de Dalt (el Maresme)
* Can Mateu i Can Fuselles, masia habilitada com a magatzem de Cornellà del Terri (el Pla de l'Estany)
# Siniperca chuatsi

Siniperca chuatsi, el peix mandarí o perca xinesa (Siniperca significa precisament "perca xinesa"), és una espècie de perca nativa del riu Amur i d'altres rius de la Xina. T'una boca molt grossa i les escates arrodonides. Pot arribar a fer 70 cm de llargada i un pes rècord de 8 kg. És una espècie de peix amb importància comercial i també es cria en l'aqüicultura.
És un menjar molt popular a la Xina. El seu nom xinès (鳜鱼) aparix en molts poemes i llibres.

## Referències

* ↑ "Siniperca chuatsi". FishBase. Ed. Rainer Froese i Daniel Pauly. February del 2014. N.p.: FishBase, 2014.
* «culturespecies Cultured Aquatic Species Information Programme Siniperca chuatsi (1)». Food and Agriculture Organization of the United Nations. Arxivat de l'original el 2013-10-24. [Consulta: 1r agost 2006].
# Tossal Rodó (Vilaplana)

El Tossal Rodó és una muntanya de 965 metres al municipi de Vilaplana, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kaiensar

Kaiensar - Каенсар (rus) - és un poble de la República del Tatarstan, a Rússia. El 2010 tenia 61 habitants. Només hi ha un carrer al poble (carrer Tatarstan)

## Referències

* ↑ Регионы России → Татарстан респ. → Балтасинский р-н → Каенсар д.
# Richard Martin West

Richard Martin West (Dinamarca, 10 de febrer de 1941) és un astrònom danès, gran descobridor d'estels i asteroides.
Es va graduar en astrofísica en 1964 a la Universitat de Copenhaguen. Cinc anys després va començar a treballar en l'Observatori Europeu Austral (ESO, segons les seves sigles en Inglés).
Ha descobert nombrosos estels, incloent el cometa West (C/1975 V1), que és un dels estels més brillants dels 70 i els cometes periòdics 76P/West-Kohoutek-Ikemura i 123P/West-Hartley.
També ha descobert 40 asteroides entre 1976 i 1986, incloent els asteroides troians (2146) Stentor, (2148) Epeios i (20995) 1985 VY. El Centre de Planetes Menors acredita els seus descobriments com a R. M. West.
També és codescubridor de la galàxia nana denominada Nana de Fènix, juntament amb Hans-Emil Schuster.
L'asteroide (2022) West va rebre el nom així en el seu honor.

## Referències

* ↑ «New Scientist - Google Books». Books.google.com.
* ↑ Minor Planet Center. «Llistat de descobridors d'Asteroides» (en anglès), 08-02-2012.
* ↑ Springer. Dictionary of minor planet names, Volum 1, p. 164.
# Friedrich Spielhagen

Friedrich Spielhagen (Magdeburg, 1829 — Berlín, 1911) va ser un novel·lista d'idees liberals, va ser seguidor del moviment Jove Alemanya. Les seves obres constitueixen un valuós document sobre la vida a l'Alemanya de la segona meitat del segle xix. Va escriure Problematische Naturen (‘Natures problemàtiques', 1861), Hammer und Amboss (‘Martell i enclusa’, 1869) i Sturmflut (‘Marejada’, 1877).

## Referències

* ↑ «Friedrich Spielhagen». Gran Enciclopèdia Catalana. Barcelona: Grup Enciclopèdia Catalana.